Publication: Magyar Közlöny
Issue: MK-2002-125 (Year: 2002, Number: 125)
Era: 1990-2004
Section: szóló 1993. évi IL. törvény (a továbbiakban: tv.) 9. §-a szerint azok, akikre
Paragraph Index: 41

(2) bekezdése szerinti kõolajat vagy kõolajterméket külföldrõl hoznak be — kivéve a tv. 4. §-ának (1) bekezdésében meghatározott eseteket —, belföldi feldolgozás, értékesítés, felhasználás céljából. 3.2. A belföldi forgalom számára vámkezelendõ szállítmány tulajdonosa a vámolást megelõzõen köteles tagként a Szövetségnél írásban jelentkezni. Bejelentésében közölni tartozik tevékenysége célját, jellegét és behozatalának várható (tervezett) mértékét. 3.3. A Szövetség a bejelentést 8 napon belül visszaigazolja, egyben megküldi az új tagnak a Szövetség tagsági jogviszonyra vonatkozó szabályzatait, nyomtatványait stb., egyben közli a tagra irányadó hozzájárulás mértékét, az adatszolgáltatási és eljárási rendet. 3.4. A törvény erejénél fogva kötelezõ tagsági jogviszony a belföldi forgalom számára történõ vámkezelés idõpontjában jön létre, ettõl kezdõdõen kötelezõ a tagra az Alapszabály, megilletik a tagi jogok és terhelik a kötelezettségek. 3.5. A tagok a behozott kõolaj- és kõolajtermék-menynyiségek arányában a Szövetség bankszámlájára hozzájárulást fizetnek. A hozzájárulás mértékét a közgyûlés az igazgatótanács javaslata alapján határozza meg. 3.6. A tagsági jogviszony megszûnik, ha a tag behozatali tevékenységét legalább egy éve nem folytatja. 3.7. A behozatali tevékenység megszüntetését vagy szüneteltetését a tag köteles írásban bejelenteni. A Szövetség a bejelentést visszaigazolja. Bejelentés hiányában köteles a Szövetség a tagot a nyilvántartásból törölni, ha a tevékenység megszûnését hivatalból észleli. 3.8. A tagsági viszony megszûnésekor a Szövetség és a tag egymással elszámolnak. Az elszámolásra a tv. és az Alapszabály rendelkezései irányadóak.

Source: https://magyarkozlony.hu/hivatalos-lapok/c0b67c468b1ab4ffb89d15daee2a44c19772078e/dokumentumok/8ad28b15009ae81ad1246264950712ab585e201d/letoltes